(NÁVRH)
UZNESENIE VLÁDY SLOVENSKEJ REPUBLIKY
č. 
z 

k analýze a časovému harmonogramu  postupu pri zrušení 
 krajských úradov

Číslo materiálu:		
Predkladateľ:	podpredseda vlády a minister vnútra 	

Vláda

A.	berie na vedomie
analýzu a časový harmonogram postupu  pri zrušení krajských úradov

B.	schvaľuje
      B.1. realizovať model usporiadania  pôsobnosti krajských úradov po ich zrušení podľa alternatívy č. 2 uvedenej v materiáli
               do 30. 6. 2007

      B.2. časový harmonogram postupu pri zrušení krajských úradov, ktorý je  prílohou č. 1.     tohto uznesenia 

B.3. osnovu analýzy vývoja a súčasného stavu verejnej správy, ktorá je prílohou č. 2. tohto uznesenia   

C.	ukladá
podpredsedovi vlády a ministrovi vnútra
ministrovi obrany
ministrovi hospodárstva
ministrovi financií 
ministrovi výstavby a regionálneho rozvoja
ministrovi životného prostredia 
vedúcemu Úradu vlády SR

C.1. zabezpečiť úlohy súvisiace so zrušením krajských úradov 
       podľa časového harmonogramu schváleného v bode B.1. tohto uznesenia
 
podpredsedovi vlády a ministrovi vnútra
podpredsedovi vlády a ministrovi školstva         
ministrovi hospodárstva 
ministrovi financií
ministrovi dopravy, pôšt a telekomunikácií
ministrovi pôdohospodárstva
       ministrovi výstavby a regionálneho rozvoja
       ministrovi obrany
       ministerke práce, sociálnych vecí a rodiny
       ministrovi životného prostredia
       ministrovi kultúry
       ministrovi zdravotníctva
       predsedníčka Úradu geodézie, kartografie a katastra
       predsedovi Štatistického úradu SR
       vedúcemu Úradu vlády SR
      
      C.2.  vykonať analýzu vývoja a súčasného stavu verejnej správy  podľa odvetvových úsekov štátnej správy, ktoré sú v pôsobnosti orgánov miestnej štátnej správy, vyšších  územných  celkov a obcí podľa osnovy schválenej v bode B.2. tohto uznesenia a  výsledky analýzy s návrhmi opatrení  predložiť podpredsedovi vlády  a  ministrovi vnútra
               do 31. januára 2007

      podpredsedovi vlády a ministrovi vnútra      

 C.3  Vypracovať  správu o analýze vývoja  a súčasného stavu verejnej správy s návrhmi   opatrení a predložiť ju na rokovanie vlády
        do  31. marca 2007

   C.4.  Koordinovať príslušné ministerstvá a ďalšie ústredné orgány štátnej správy  pri   vykonaní analýzy a príprave a realizácii opatrení  súvisiacich so zabezpečením úloh vyplývajúcich z Programového vyhlásenia vlády SR, so  zrušením krajských úradov a novým usporiadaním ich činnosti 
              priebežne 

D. žiada
     predsedu Združenia miest a obcí Slovenska, predsedu
     prezidenta Únie miest Slovenska
     predsedov samosprávnych krajov
     
     D.1. spolupracovať s príslušnými ministerstvami a ďalšími ústrednými orgánmi štátnej správy pri realizácií úloh vyplývajúcich z bodov C.1. a C.2. tohto uznesenia
              priebežne
 
     D.2 poskytnúť námety na riešenie problémov v prenesenom výkone štátnej správy a námety na     presun ďalších kompetencií do pôsobnosti územnej samosprávy
              do 31. januára 2007.

Vykonajú :       podpredseda vlády a minister vnútra
                          podpredseda vlády a minister školstva 
  	minister hospodárstva
  minister financií
  minister dopravy, pôšt a telekomunikácií
  minister výstavby a regionálneho rozvoja
              minister obrany
            	ministerka práce, sociálnych vecí a rodiny
                          minister životného prostredia
                          minister kultúry
                          minister zdravotníctva
                          predsedníčka Úradu geodézie, kartografie a katastra,
               	predseda Štatistického úradu Slovenskej republiky
                          vedúci Úradu vlády Slovenskej republiky 

Na vedomie:    predseda Združenia miest a obcí Slovenska
                         prezident Únie miest Slovenska
                         predsedovia samosprávnych krajov

                                                                                                      Príloha č. 1 k uzneseniu vlády SR
                                                                                                      č. ...............                                                                        

Časový harmonogram
postupu pri zrušení krajských úradov

1.	Pri  príprave realizácie postupov súvisiacich so zrušením krajských úradov spolupracovať so samosprávnymi krajmi.

Z: podpredseda vlády a minister vnútra
     minister obrany
     minister hospodárstva
     minister financií
     minister výstavby a regionálneho rozvoja
     minister životného prostredia
    vedúci Úradu vlády SR 
T: priebežne

2.	Vypracovať návrh zákona o zrušení krajských úradov a o usporiadaní ich pôsobností a predložiť ho na rokovanie vlády SR
a)	podľa variantu č. 1 tak, aby zákon nadobudol  
      účinnosť 1. apríla 2007,
b)	podľa variantu č. 2 tak, aby zákon nadobudol účinnosť k 1. júlu 2007,
c)	podľa variantu č. 3 tak, aby zákon nadobudol účinnosť k l. januáru 2008.

Z: podpredseda vlády a minister vnútra
T: do   15. novembra  2006
    pri variante č. 1
   do 31. marca   2007
   pri variante č. 2
  do 30. júna 2007
  pri variante č. 3

3.	Vypracovať vo svojej kompetencii návrhy zákonov, ktorými sa usporiada pôsobnosť krajských úradov na odvetvových úsekoch štátnej správy a predložiť ich na rokovanie vlády SR
a)	podľa variantu č. 1 tak, aby zákon nadobudol  účinnosť 1. apríla 2007,
b)	podľa variantu č. 2 tak, by zákon nadobudol účinnosť k 1. júlu 2007,
c)	podľa variantu č. 3 tak, aby zákon nadobudol účinnosť k l. januáru 2008.

Z.: minister obrany
     minister hospodárstva
     minister financií
     minister výstavby a regionálneho rozvoja
     minister životného prostredia
    vedúci Úradu vlády SR 
                                                                                T:  do 15. novembra 2006
    pri variante č. 1
    do 31. marca   2007
   pri variante č. 2
   do 30. júna 2007
  pri variante č. 3

4.	Prerokovať návrh zákona o zrušení krajských úradov a o usporiadaní ich pôsobností vo vláde a  vládny návrh zákona predložiť Národnej rade Slovenskej republiky 
a)	podľa variantu č. 1 tak, aby zákon nadobudol účinnosť 1. apríla 2007,
b)	podľa variantu č. 2 tak, aby zákon nadobudol účinnosť k 1. júlu 2007,
c)	podľa variantu č. 3 tak, aby zákon nadobudol účinnosť k l. januáru 2008.

Z:   predseda  vlády
T:  do 28. februára 2007 
     pri variante č. 1 
     do 30. apríla 2007
                                                                                       pri variante č. 2
                                                                                       do 30. júna 2007
                                                                                       pri variante č. 3
                                                                 
5.	Prerokovať vo vláde  návrhy zákonov, ktorými sa usporiada pôsobnosť krajských úradov v odvetvovom riadení Ministerstva obrany SR, Ministerstva hospodárstva SR, Ministerstva financií SR, Ministerstva výstavby a regionálneho rozvoja SR a Úradu vlády SR, ktoré vypracovali vo vlastnej kompetencii  a vládne návrhy zákona predložiť na rokovanie Národnej rady SR.

a)  podľa variantu č. 1 tak, aby zákon nadobudol  účinnosť 1. apríla 2007,
      b)  podľa variantu č. 2 tak, aby zákon nadobudol účinnosť k 1. júlu 2007,
      c)  podľa variantu č. 3 tak, aby by zákon nadobudol účinnosť k l. januáru 2008.

Z: predseda  vlády
T:  do 28. februára 2007
     pri variante č. 1 
     do 30. apríla 2007
                                                                                       pri variante č. 2
                                                                                       do 30. júna 2007 
   pri variante č. 3

6.	Poskytnúť ministerstvu vnútra údaje o financovaní  a zamestnanosti vo verejnej správe podľa požadovanej špecifikácie.
  
                                                                        	Z: minister financií 
                predseda  Štatistického úradu SR
             					          T:  podľa požiadaviek

7.	Vypracovať kvantifikáciu dopadu zrušenia  krajských úradov v oblasti personálnej, finančnej a majetkovej. 
Z: podpredseda vlády a minister  vnútra
T: 28. februára 2007

8.	Vykonať analýzu vývoja a súčasného stavu verejnej správy  podľa odvetvových úsekov štátnej správy, ktoré sú v pôsobnosti orgánov miestnej štátnej správy, vyšších  územných  celkov a obcí podľa osnovy schválenej v bode B.2. tohto uznesenia a  výsledky analýzy s návrhmi opatrení  predložiť podpredsedovi vlády  a  ministrovi vnútra.
Z: podpredseda vlády a minister  vnútra
                                                     podpredseda vlády a minister školstva         
minister  hospodárstva 
minister financií
minister dopravy, pôšt a telekomunikácií
minister pôdohospodárstva
minister výstavby a regionálneho rozvoja
minister obrany
ministerka práce, sociálnych vecí a rodiny
minister životného prostredia
minister kultúry
minister zdravotníctva
predseda Úradu geodézie, kartografie a katastra
predseda Štatistického úradu SR
vedúci Úradu vlády SR
T: do 31. januára 2007

9.	Vypracovať  správu o analýze vývoja  a súčasného stavu verejnej správy s návrhmi opatrení a predložiť ju na rokovanie vlády.
       
Z: podpredseda vlády a minister  vnútra
T: do 31. marca 2007.

Príloha č. 2. k uzneseniu vlády SR
                                            č. 
Osnova
analýzy vývoja a súčasného stavu verejnej správy

Úvod 

V záujme utvorenia predpokladov na získanie jednotných informácií a údajov z analýz, na ktorých základe bude možné posúdiť otvorené problémy a navrhnúť také opatrenia, ktoré ich budú riešiť a ktorých realizáciou sa dosiahne vyššia efektívnosť administratívnych a vecných služieb poskytovaných na jednotlivých úrovniach verejnej správy a na ktorých základe bude možné posúdiť i potrebu zmien v organizačnom členení a personálnej náročnosti orgánov miestnej verejnej správy a navrhnúť presun niektorých ďalších kompetencií na orgány územnej samosprávy je vypracovaná osnova analýzy.
Cieľom osnovy je získať podklady do analýzy, ktoré budú obsahovať informácie a údaje o vývoji a súčasnej organizácii verejnej správy, rozsahu jej pôsobnosti a kvality rozhodovania v oblasti výkonu štátnej správy, vrátane preneseného výkonu štátnej správy v pôsobnosti územnej samosprávy, o utvorených finančných, personálnych, materiálno-technických a priestorových podmienkach, o úrovni vzdelávania zamestnancov verejnej správy a o úrovni informatizácie verejnej správy. Zdrojom analýzy budú aj podklady, ktoré získali príslušné ministerstvá v predchádzajúcich obdobiach, najmä o činnosti orgánov územnej samosprávy v oblasti preneseného výkonu štátnej správy.
Analýzu vývoja a súčasného stavu verejnej správy (ďalej len „analýza“) vykonajú jednotlivé ministerstvá a ostatné ústredné orgány štátnej správy (ďalej len „ministerstvo“) za úseky štátnej správy, ktoré sú v pôsobnosti orgánov miestnej štátnej správy uvedených v prílohe č. 1 a v pôsobnosti samosprávnych krajov a obcí za oblasť preneseného výkonu štátnej správy. Za samosprávne kraje a obce sa zo zákonných dôvodov analýza vykoná len v oblasti preneseného výkonu štátnej správy. Predmetom analýzy nebudú ministerstvá a ostatné ústredné orgány štátnej správy (ďalej len „ministerstvo“). 
Sumarizáciu výsledkov analýzy vykoná príslušné ministerstvo za tie orgány miestnej štátnej správy a úseky preneseného výkonu štátnej správy uskutočňovaného orgánmi územnej samosprávy, ktoré sú v jeho odvetvovej pôsobnosti. Súčasťou analýzy bude návrh opatrení, ktoré vyplynú z výsledkov vykonanej analýzy, a ktoré navrhne príslušné ministerstvo. Pri formulovaní opatrení sa ministerstvá zamerajú predovšetkým na naplnenie cieľov analýzy, ktoré sú uvedené v programovom vyhlásení vlády, a to postupne riešiť otvorené problémy a dosiahnuť tak vyššiu efektívnosť a úroveň administratívnych a vecných služieb poskytovaných jej štruktúrami na jednotlivých úrovniach; posúdia aj možnosť racionalizovať organizačnú členitosť a personálnu náročnosť krajských štruktúr štátnej správy, ďalej možnosti preniesť niektoré ďalšie kompetencie v zabezpečovaní verejných služieb z orgánov miestnej štátnej správy na orgány územnej samosprávy, ako aj navrhnúť postup realizácie úloh vyplývajúcich zo zrušených krajských úradov. 
Správu o analýze vývoja a súčasného stavu verejnej správy vypracuje ministerstvo vnútra na základe podkladových analýz, ktoré mu predložia príslušné ministerstvá a podkladov analýzy vykonanej vo svojej odvetvovej pôsobnosti. Pri návrhoch na zmenu v usporiadaní orgánov miestnej štátnej správy sa bude spolupracovať s príslušnými ministerstvami, Združením miest a obcí Slovenska a Úniou miest Slovenska. 
Analýza sa vykoná za obdobie od 1. januára 2004, t.j. po zrušení okresných úradov, transformácii krajských úradov a vzniku novej organizácie miestnej štátnej správy do 31. decembra 2005, okrem časti týkajúcej sa vývoja a charakteristiky súčasného stavu verejnej správy, ktorá bude vypracovaná od roku 1990. Ministerstvá, ktoré vykonajú analýzu predložia ministerstvu vnútra jej výsledky spolu s návrhom opatrení a v časti týkajúcej sa finančného zabezpečenia výkonu pôsobnosti orgánov verejnej správy po predchádzajúcom prerokovaní s ministerstvom financií. Analýza bude následne aktualizovaná o údaje za rok 2006.
Ministerstvá predložia podklady do analýzy, ktorých súčasťou budú aj návrhy opatrení písomne a v elektronickej forme do 31. januára 2007 Ministerstvu vnútra Slovenskej republiky, ktoré vypracuje správu o analýze a predloží ju do 31. marca  2007 na rokovanie vlády. Zdrojom analýzy budú aj podklady, ktoré získali príslušné ministerstvá v predchádzajúcich obdobiach, najmä o činnosti územnej samosprávy v oblasti preneseného výkonu štátnej správy. 
Osnova analýzy sa člení na jednotlivé časti takto: 

A.	Postavenie a pôsobnosť miestnych orgánov štátnej správy 

1.	Zoznam orgánov miestnej štátnej správy, územné a administratívne obvody  pôsobnosti orgánov miestnej štátnej správy a územnej samosprávy  a zmeny vykonané od 1. januára 2004.

2.	Postavenie orgánov miestnej štátnej správy v majetkovoprávnych vzťahoch a vo  finančných vzťahoch, v štátnozamestnaneckých vzťahoch štátnych zamestnancov (služobný úrad), vo vzťahoch  zamestnancov pri výkone prác vo verejnom záujme a  v administratívnoprávnych vzťahoch v členení  na prvostupňové  a druhostupňové.

3.  Pôsobnosť  orgánov  miestnej  štátnej  správy  na jednotlivých  úsekoch  štátnej správy v členení na  prvostupňový výkon štátnej správy  a druhostupňový výkon štátnej správy.

4. Zoznam všeobecne záväzných právnych predpisov, ktoré upravujú postavenie a   pôsobnosť jednotlivých orgánov miestnej štátnej správy a územnej samosprávy a zoznam všeobecne záväzných právnych predpisov, ktoré sa navrhujú na vykonanie zmien a doplnkov. 

B.	Frekventovanosť a kvalita  výkonu štátnej správy 

1.	Rozhodovacia pôsobnosť orgánov miestnej štátnej správy v správnom konaní – počet vydaných rozhodnutí a počet oprávnených odvolaní voči prvostupňovým rozhodnutiam orgánov verejnej správy vydaným  v oblasti výkonu štátnej správy.

2.	Počet iných úkonov rozhodujúceho charakteru v oblasti štátnej správy  (napr. poskytovanie informácií podľa zákona č. 211/2000 Z. z. o slobodnom prístupe k informáciám  v znení neskorších predpisov (zákon o slobode informácií) a úkonov uvedených  v poznámke č. 2  prílohy č. 2.

3.	Počet prejednaných priestupkov. 

4.	Počet vybavených sťažností podaných na postup úradov. 

5.	Frekventovanosť výkonu štátnej správy  podľa jednotlivých úsekov štátnej správy
	      v tom
a)	počet vydaných prvostupňových rozhodnutí, ktorý pripadá na jedného obyvateľa v obvode pôsobnosti obvodného úradu  a ďalšieho prvostupňového orgánu špecializovanej miestnej štátnej správy (príloha  č. 2).

C. Riadiaca a kontrolná činnosť

1.	Formy riadenia výkonu štátnej správy 
a)	porady ministerstva s prednostami úradov, s riaditeľmi krajských riaditeľstiev Hasičského a záchranného zboru a okresných riaditeľstiev Hasičského a záchranného zboru, ďalších riaditeľstiev a správ,  počet porád a ich základné obsahové zameranie,
b)	porady ministerstva s vedúcimi odborov orgánov miestnej štátnej správy, počet porád a ich  základné obsahové zameranie,
c)	vydávanie smerníc, metodických pokynov, usmernení (celkový počet vydaných aktov riadenia v bežnom roku).

2.	Kontrolná činnosť 
a)	počet kontrol vykonaných ministerstvom v orgáne miestnej štátnej správy zriadenom na krajskom stupni, ktoré boli  zamerané na kontrolu výkonu štátnej správy a na kontrolu  iných činností rozhodujúceho charakteru, prípadne aj v úrade zriadenom na prvom  stupni,
b)	počet kontrol druhostupňového orgánu miestnej štátnej správy vykonaných na prvostupňovom orgáne miestnej štátnej správy a ich obsahové zameranie,
c)	inštitucionálne a legislatívne zabezpečenie kontroly ( inšpekčné a dozorné orgány),
                        d)   úroveň výkonu kontroly a závažnosť kontrolných zistení.

3.	Spôsob komunikácie orgánov miestnej štátnej správy s fyzickými osobami     a právnickými osobami
a)   formou poskytovania informácií podľa zákona č. 211/2000 Z. z. o slobodnom prístupe k informáciám (zákon o slobode informácií) v znení neskorších predpisov,
           b)   prostredníctvom internetu, 
	     c)   v bežnom úradnom styku (počas stránkových dní),
	     d)   prostredníctvom masovokomunikačných prostriedkov.

D. Personálne, finančné a  priestorové zabezpečenie orgánov miestnej štátnej správy
      
        1. Personálne zabezpečenie
a)	celkový počet zamestnancov  analyzovaných orgánov miestnej štátnej správy,
b)	počet zamestnancov  vykonávajúcich štátnu službu a  práce vo verejnom záujme,
c)	počet zamestnancov vykonávajúcich odborné činnosti v oblasti  výkonu štátnej správy, prierezové činnosti (prednosta,  osobný úrad, finančný odbor, archívnictvo a spisová služba, kontrola štátnej správy, styk úradu navonok, OBPO, investičná činnosť) a  obslužné činnosti (vodiči, správa,  prevádzka, údržba a ochrana budov, informatici)(príloha č. 3).

      2. Finančné zabezpečenie
a)	celkový objem príjmov a  výdavkov štátneho rozpočtu analyzovaných orgánov miestnej štátnej správy,
b)	mzdové prostriedky v členení za zamestnancov vykonávajúcich štátnu službu a  práce vo verejnom záujme,
c)	výška rozpočtových výdavkov podľa ekonomického členenia rozpočtovej klasifikácie do úrovne kategórii (príloha č. 4).

      3. Priestorové zabezpečenie
a)	umiestnenie  analyzovaných  orgánov miestnej štátnej správy aj s  dislokovanými pracoviskami,
b)	prehľad o  vlastníctve budov, v ktorých sú umiestnené analyzované orgány miestnej štátnej správy,
c)	prehľad o  užívanej ploche kancelárskych priestorov a  o počte zamestnancov, ktorí vykonávajú správu budov,
d)	výška výdavkov na prevádzku budov (príloha č. 5).

Údaje za personálne, finančné a  priestorové zabezpečenie  analyzovaných orgánov miestnej štátnej správy sa uvedú za dosiahnutú skutočnosť rokov 2004 a 2005.

E. Informačné systémy a komunikačné technológie

1.	Informačné systémy – základné informácie o jednotlivých informačných systémoch (príloha č. 6).
2.	Komunikačné zabezpečenie
a)	prehľad o komunikačnom zabezpečení orgánov miestnej štátnej správy – LAN a WAN siete (príloha   č. 7.a) ),
b)	základné informácie o WAN sieťach ústredných orgánov štátnej správy (príloha č. 7.b)).

F. Výkon štátnej správy v pôsobnosti orgánov územnej samosprá- vy 
       
       I. Pôsobnosť vyšších územných celkov a obcí (zoznam pôsobností) a výkon ich kontrolnej činnosti  v oblasti preneseného výkonu štátnej správy 

1.	Počet všeobecne záväzných  nariadení  vydaných v  oblasti štátnej správy a oblasť, ktorá je nimi upravená.

           2. Výkon štátnej správy v  správnom konaní 
	         a)  počet vydaných rozhodnutí,
               b) počet odvolaní, ktorým bolo vyhovené.

           3. Počet iných úkonov rozhodujúceho charakteru na  jednotlivých úsekoch štátnej správy  okrem záležitostí fyzických osôb a  právnických osôb, ktoré sú vybavované  v správnom konaní.

           4. Počet prejednaných a  vybavených sťažností občanov na postupy obcí a samosprávnych krajov súvisiace s   výkonom štátnej správy.
    
      5. Spolupráca obcí a vyšších územných celkov  s  jednotlivými  orgánmi miestnej štátnej správy, ministerstvami a ostatnými   ústrednými orgánmi štátnej správy pri zabezpečovaní  výkonu štátnej správy.

            6. Súčasný stav a účinnosť  vnútorného kontrolného systému v samosprávnych krajoch a v obciach v oblasti preneseného výkonu štátnej správy.

II. Hospodárenie s rozpočtovými prostriedkami  určenými na prenesený výkon štátnej správy

1.	Celkový objem finančných prostriedkov  poskytnutých štátom v analyzovaných rokoch  na   zabezpečenie preneseného výkonu štátnej správy a jeho čerpanie.

III. Personálne zabezpečenie 

1.	Evidenčný počet zamestnancov obcí  a  samosprávnych krajov určených na zabezpečovanie preneseného výkonu štátnej správy.

2.	Vzdelanostná štruktúra zamestnancov obcí a samosprávnych krajov, ktorí zabezpečujú  prenesený výkon štátnej správy  a počet zamestnancov študujúcich na univerzitách – vysokých školách.

IV. Informačný systém a komunikačné technológie
	
	 Postupuje sa   podľa osnovy uvedenej v časti E.

G. Ďalšie vzdelávanie zamestnancov verejnej správy 

1.	Legislatívne podmienky na ďalšie vzdelávanie zamestnancov - všeobecne záväzné právne predpisy, ktoré upravujú ďalšie vzdelávanie podľa jednotlivých úsekov štátnej správy zamestnancov orgánov štátnej správy v štátnej službe, zamestnancov orgánov štátnej správy pri výkone prác vo verejnom záujme a zamestnancov samosprávnych krajov a obcí  plniacich úlohy štátnej správy.

	2.  Finančné podmienky na ďalšie vzdelávanie zamestnancov 
a)	orgánov miestnej štátnej správy, vrátane  celkových výdavkov na ďalšie vzdelá-  vanie  na jedného zamestnanca za kalendárny rok (príloha č. 8),
b)	zamestnancov územnej samosprávy plniacich úlohy štátnej správy, 
c)	celkové výdavky príslušného rezortu na ďalšie vzdelávanie zamestnancov orgánov obcí, miest a samosprávnych krajov, ktorí plnia úlohy štátnej správy, na jedného zamestnanca za kalendárny rok.

       3.  Inštitucionálne podmienky na ďalšie vzdelávanie zamestnancov
a)	miestnej štátnej správy – vzdelávacie inštitúcie v zriaďovateľskej pôsobnosti ministerstva, ktoré zabezpečujú vzdelávanie zamestnancov rezortu, ich názov, forma hospodárenia a vzdelávacia kapacita v osobodňoch,
b)	miestnej štátnej správy – ďalšie vzdelávacie inštitúcie, ktoré zabezpečujú vzdelávanie zamestnancov rezortu, ich názov  (príloha č. 9),
c)	územnej samosprávy plniacich úlohy štátnej správy – vzdelávacie inštitúcie v zriaďovateľskej pôsobnosti ministerstva, ktoré zabezpečujú vzdelávanie zamestnancov územnej samosprávy plniacich úlohy štátnej správy, ich názov, forma hospodárenia a vzdelávacia kapacita v osobodňoch,
d)	územnej samosprávy plniacich úlohy štátnej správy – ďalšie vzdelávacie inštitúcie, ktoré zabezpečujú vzdelávanie zamestnancov územnej samosprávy plniacich úlohy štátnej správy, ich názov  (príloha č. 10).

H. Vytypovanie hlavných problémov v jednotlivých úsekoch štátnej správy

I. Určenie smerov a nástrojov modernizácie výkonu štátnej správy 

J. Návrh opatrení v oblastiach: 

A.	Legislatívnej.
B.	Organizačnej.
C.	Finančnej.
C.	Personálnej.
D.	Informačných systémov a komunikačných technológií.
E.	Materiálno-technického a priestorového zabezpečenia.